BOSNA I HERCEGOVINA

FEDERACIJA BOSNE I HERCEGOVINE

HERCEGBOSANSKA ŽUPANIJA

OPĆINA TOMISLAVGRAD

OPĆINSKI NAČELNIK

Broj: 02- 34-39/23

Tomislavgrad,11. siječnja 2023. godine

 Na temelju članka 62. Statuta općine Tomislavgrad ("Službeni glasnik općine Tomislavgrad", broj 2/99, 2/00 i 6/05 ) i članka 22. Odluke o studentskim stipendijama Općine Tomislavgrad ("Službeni glasnik općine Tomislavgrad", broj 6/22), Načelnik općine Tomislavgrad r a s p i s u j e

JAVNI NATJEČAJ

za dodjelu stipendija studentima sa područja općine Tomislavgrad

u akademskoj 2022./2023. godini

**I. OPĆI PODATCI**

 Raspisuje se Javni natječaj za dodjelu studentskih stipendija Općine Tomislavgrad redovitim studentima za akademsku 2022./2023. godinu.

 Općina Tomislavgrad stipendirat će studente preddiplomskog sveučilišnog studija, diplomskog sveučilišnog studija, odnosno integriranog preddiplomskog i diplomskog sveučilišnog studija.

 Prijavu na natječaj studenti podnose osobno na odgovarajućem obrascu.

**II. UVJETI ZA DODJELU STIPENDIJA**

Za dodjelu stipendija studenti se mogu natjecati u sljedećim kategorijama:

Kategorija 1: Učenici generacije srednje škole iz prethodne godine ako su upisali redoviti studij,

Kategorija 2: Uspješni studenti

1. Studenti koji su prvi put upisali prvu godinu studija – brucoši,
2. Studenti ostalih godina studija,

Kategorija 3: Studenti slabijeg socijalnog statusa.

Pravo na stipendiju mogu ostvariti studenti:

* koji su državljani Bosne i Hercegovine,
* koji imaju status redovitog studenta, a prvi put su upisani u akademsku godinu na temelju koje ostvaruju pravo na stipendiju,
* koji imaju prebivalište na području općine Tomislavgrad,
* koji nisu stariji od 26 godina,
* koji nisu studenti privatnih fakulteta.

Stipendija se ne može dodijeliti za dva ili više studenata iz istog kućanstva.

**III. KRITERIJI ZA DODJELU STIPENDIJA**

**Kategorija 1**. Učenici generacije srednje škole iz prethodne godine ako su upisali redoviti studij:

-kandidati koji su odlukom Nastavničkog vijeća srednje škole s područja HBŽ službeno proglašeni učenikom generacije za prethodnu školsku godinu.

Studenti kandidati u kategoriji 1. koji ispunjavaju opće i posebne uvjete bez bodovanja

ulaze na rang listu i dodjeljuje im se stipendija.

**Kategorija 2**:Uspješni studenti

1. Studenti koji su prvi put upisali prvu godinu studija – brucoši:
* studenti koji su tijekom cjelokupnog srednjoškolskog obrazovanja postigli prosječnu ocjenu u srednjoj školi najmanje 4,7;
* deficitarnost zanimanja.
1. Studenti ostalih godina studija:
* studenti koji su u prethodnoj akademskoj godini ostvarili prosjek ocjena najmanje 4,0 odnosno 8,6.
* godina studija,
* deficitarnost zanimanja.

Sljedeći studiji smatraju se deficitarnim zanimanjima u akademskoj 2022./2023. godini:

* Elektrotehnika,
* Veterina
* Medicina i
* Geodezija.

**Kategorija 3**: Studenti slabijeg socijalnog statusa:

* socijalni status,
* prosjek ocjena.

**IV. DOKAZI O ISPUNJAVANJU UVJETA I KRITERIJA**

**1. Dokazi o ispunjavanju uvjeta i kriterija za učenike generacije srednje škole iz prethodne godine ako su upisali redoviti studij - Kategorija 1:**

1. Ispunjen i potpisan prijavni obrazac za učenike generacije,
2. Uvjerenje o državljanstvu BiH,
3. Potvrda o prebivalištu na području općine Tomislavgrad ne starije od 6 mjeseci (PBA-3 Obrazac),
4. Uvjerenje o statusu redovitog studenta u 2022./2023.,
5. Dokaz o izboru učenika generacije.

**2.** **Dokazi o ispunjavanju uvjeta i kriterija za uspješne studente – Kategorija 2:**

**A) Dokazi o ispunjavanju uvjeta i kriterija za studente koji su prvi put upisali prvu godinu studija – brucoši:**

1. Ispunjen i potpisan prijavni obrazac za studente koji su prvi put upisali prvu godinu studija,
2. Uvjerenje o državljanstvu BiH,
3. Potvrda o prebivalištu na području općine Tomislavgrad ne starije od 6 mjeseci (PBA-3 Obrazac),
4. Uvjerenje o statusu redovitog studenta u 2022./2023.,
5. Uvjerenje srednje škole o prosjeku ocjena u tijeku srednjoškolskog obrazovanja ili ovjerene fotokopije svjedodžbi I-IV razreda srednje škole.

**B) Dokazi o ispunjavanju uvjeta i kriterija za studente ostalih godina studija:**

1. Ispunjen i potpisan prijavni obrazac za studente ostalih godina studija,
2. Uvjerenje o državljanstvu BiH,
3. Potvrda o prebivalištu na području općine Tomislavgrad ne starije od 6 mjeseci (PBA-3 Obrazac),
4. Uvjerenje o statusu redovitog studenta u 2022./2023.,
5. Uvjerenje visokoškolske ustanove o prijepisu ocjena prethodne godine obrazovanja.

**3.** **Dokazi o ispunjavanju uvjeta i kriterija za studente slabijeg socijalnog statusa –**

**Kategorija 3:**

1. Ispunjen i potpisan prijavni obrazac za studente slabijeg socijalnog statusa,
2. Uvjerenje o državljanstvu BiH,
3. Potvrda o prebivalištu na području općine Tomislavgrad ne starije od 6 mjeseci (PBA-3 Obrazac),
4. Uvjerenje o statusu redovitog studenta u 2022/2023,
5. Potvrda Porezne uprave o visini dohodaka ostvarenog za proteklu kalendarsku godinu za svakog punoljetnog člana zajedničkog kućanstva,
6. Potvrda obrazovne ustanove o redovitom obrazovanju člana obitelji,
7. Potvrda ustanove za zapošljavanje o nezaposlenom roditelju/staratelju koji se vodi u evidenciji nezaposlenih osoba,
8. Izjava o zajedničkom kućanstvu,
9. Uvjerenje o prebivalištu za svakog punoljetnog člana zajedničkog kućanstva,
10. Preslika presude nadležnog suda o razvodu braka roditelja, a za umrlog izvadak iz matične knjige umrlih, ukoliko kandidata uzdržava samohrani roditelj,
11. Izvadak iz matične knjige umrlih ukoliko je dijete bez oba roditelja,
12. Izvadak iz matične knjige rođenih ukoliko je kandidat roditelj,
13. Rješenje /potvrda o utvrđenoj invalidnosti kandidata 70% ili više,
14. Potvrda da je roditelj/staratelj kandidata poginuli branitelj ili rješenje nadležnog tijela o trajnoj stopostotnoj invalidnosti iz Domovinskog rata,
15. Uvjerenje visokoškolske ustanove o prijepisu ocjena prethodne godine obrazovanja,
16. Uvjerenje srednje škole o prosjeku ocjena u tijeku srednjoškolskog obrazovanja ili fotokopije svjedodžbi I-IV razreda srednje škole

**V. VISINA I BROJ STIPENDIJA**

Po ovom natječaju bit će dodijeljeno 55 stipendija studentima za akademsku 2022./ 2023. kako slijedi:

* 3 stipendije bit će dodijeljeno učenicima generacije srednje škole iz prethodne godine ako su upisali redovit studij – Kategorija1,
* 10 stipendija bit će dodijeljeno uspješnim studentima koji su prvi put upisali prvu godinu studija – Kategorija 2A,
* 20 stipendija bit će dodijeljeno uspješnim studentima ostalih godina studija – Kategorija 2B,
* 22 stipendije bit će dodijeljeno studentima slabijeg socijalnog statusa - Kategorija 3.

Visina mjesečne stipendije iznosi **150,00 KM** i isplaćivat će se u deset jednakih mjesečnih rata,

 počevši od 01.10.2022.godine.

**VI. NAZIV I ADRESA TIJELA KOJEM SE PODNOSE ZAHTJEVI**

Prijave za dodjelu stipendija dostavljaju se u zatvorenoj kuverti u roku od 30 dana od dana objave natječaja na adresu:

OPĆINA TOMISLAVGRAD

Povjerenstvo za dodjeljivanje stipendija studentima

Mijata Tomića 120, 80240 Tomislavgrad

s naznakom „Natječaj za stipendije“, putem pošte preporučeno ili osobnom dostavom u šalter sali općine Tomislavgrad.

**Natječaj traje zaključno do 10. veljače 2023. godine.**

**VII. ZAVRŠNE ODREDBE**

Studenti koji se prijavljuju na više kategorija za dodjelu stipendije za koju ispunjavaju uvjete dužni su za svaku kategoriju za koju se prijavljuju podnijeti zasebnu prijavu s cjelokupnom natječajnom dokumentacijom.

Način bodovanja prijava i sva druga pitanja od značaja za dodjelu stipendija studentima utvrđeni su Odlukom o studentskim stipendijama Općine Tomislavgrad ("Službeni glasnik općine Tomislavgrad", broj 6/22) koja se nalazi na oglasnoj ploči Općine Tomislavgrad i web stranici Općine Tomislavgrad: [www.tomislavgrad.gov.ba](http://www.tomislavgrad.gov.ba/).

Urednom prijavom smatra se prijava osobno potpisana od strane podnositelja prijave, koja sadrži sve podatke i priloge navedene u javnom natječaju. Nepotpune i nepravovremene prijave neće se razmatrati.

Povjerenstvo na temelju kriterija utvrđuje spisak stipendista koju oglašava na oglasnoj ploči Općine Tomislavgrad.

Svaki sudionik u natječaju može u roku od 8 (osam) dana od dana objavljivanja rezultata natječaja podnijeti prigovor o dodjeli stipendija načelniku općine.

Temeljem konačnog Rješenja o dodjeli stipendije s korisnikom zaključuje se ugovor o stipendiranju.

 Sve dodatne informacije u vezi natječaja mogu se dobiti u zgradi Općine Tomislavgrad – Služba za društvene djelatnosti i opću upravu, Mijata Tomića 120 Tomislavgrad, putem telefona 034/356-421 ili putem elektronske pošte: opcina.tg@tel.net.ba.

 OPĆINSKI NAČELNIK

 Ivan Buntić, mag.ing.agr./mag.oec.